Broj: 711-I-204-P-150-19/21-08-19

Zagreb, 22. siječnja 2021.g.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavka 1. podstavka 1. i članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI), **u predmetu dužnosnika Olega Butkovića, ministra mora, prometa i infrastrukture** na 112. sjednici, održanoj 22. siječnja 2021.g., donosi sljedeću:

**ODLUKU**

**Postupak za odlučivanje o sukobu interesa protiv dužnosnika Olega Butkovića, ministra mora, prometa i infrastrukture, neće se pokrenuti s obzirom da iz prikupljenih podataka i dokumentacije, u vezi okolnosti dodjeljivanja sredstava Županijskoj lučkoj upravi Novi Vinodolski za projekt „Dogradnja luke Povile-1. faza“, ne proizlazi da je u postupanju dužnosnika došlo do moguće povrede odredbi ZSSI-a.**

Obrazloženje

Povjerenstvo je dana 29. travnja 2019.g. otvorilo predmet protiv dužnosnika Olega Butkovića, ministra mora, prometa i infrastrukture temeljem novinskog članka objavljenog u dnevnim novinama Večernji list pod naslovom „ Država obnavlja luku u Povilama za 8 milijuna kuna“. U predmetnom novinskom članku navedeno je, između ostalog, kako Oleg Butković kao ministar odobrio čak osam milijuna kuna iz državnog proračuna za lučicu u Povilama, a da milijun daje Primorsko-goranska županija. Nadalje, navodi se i kako njegovi majka i otac na rivi iste lučice vode restoran još od 2003.g. te da izgradnjom infrastrukture ispred restorana ministrovi roditelji mogu očekivati i bolji promet jer će lako moći prići brodicama. U članku se također navodi kako se objekt u kojem se nalazi restoran roditelja ministra ne nalazi u njihovom vlasništvu već za njega plaćaju zakupninu Hotelima Novi koji su u stečaju te da se postavlja pitanje sukoba interesa budući da je ministar potpisao dodjelu novca za obnovu infrastrukture ispred restorana roditelja. Navodi se i kako je luka u Povilama dobila prosječno više od ostalih na tom pozivu jer je prosjek ostalih 12 luka bio 6 milijuna kuna.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika.

Člankom 3. stavkom 1. točkom 4. ZSSI-a propisano je da su predsjednik i članovi Vlade Republike Hrvatske dužnosnici u smislu navedenog Zakona. Povjerenstvo je uvidom u Registar dužnosnika utvrdilo da je Oleg Butković bio ministar pomorstva, prometa i infrastrukture u mandatu 2016.g.-2020.g. te da istu dužnost ponovno obnaša od 23. srpnja 2020.g. Stoga je povodom obnašanja navedenih dužnosti, dužnosnik Oleg Butković, obavezan postupati sukladno odredbama ZSSI-a.

Člankom 2. stavkom 1. ZSSI-a propisano je da u obnašanju javne dužnosti dužnosnici ne smiju svoj privatni interes stavljati iznad javnog interesa. Stavkom 2. ZSSI-a propisano je da sukob interesa postoji kada su privatni interesi dužnosnika u suprotnosti s javnim, a posebice kada privatni interes dužnosnika utječe na njegovu nepristranost, zatim kada se osnovano može smatrati da privatni interes dužnosnika utječe te kada privatni interes može utjecati na nepristranost dužnosnika u obavljanju javne dužnosti.

Člankom 5. stavkom 1. ZSSI-a propisano je da dužnosnici u obnašanju javnih dužnosti moraju postupati časno, pošteno, savjesno, odgovorno i nepristrano čuvajući vlastitu vjerodostojnost i dostojanstvo povjerene im dužnosti te povjerenje građana. Stavkom 3. istog članka propisano je da dužnosnici ne smiju koristiti javnu dužnost za osobni probitak ili probitak osobe koja je s njima povezana.

Člankom 7. stavkom 1. podstavkom c) ZSSI-a dužnosnicima je zabranjeno zloupotrijebiti posebna prava dužnosnika koja proizlaze ili su potrebna za obavljanje dužnosti te je podstavkom i) propisano da dužnosnici ne smiju na koji drugi način koristiti položaj dužnosnika utjecanjem na odluku zakonodavne, izvršne ili sudbene vlasti kako bi postigli osobni probitak ili probitak povezane osobe, neku povlasticu ili pravo, sklopili pravni posao ili na drugi način interesno pogodovali sebi ili drugoj povezanoj osobi.

Pritom je člankom 4. stavkom 2. ZSSI-a propisano je da je član obitelji dužnosnika u smislu ovog Zakona bračni ili izvanbračni drug dužnosnika, njegovi srodnici po krvi u uspravnoj lozi, braća i sestre dužnosnika te posvojitelj odnosno posvojenik dužnosnika.

Povjerenstvo je radi donošenja odluke o tome postoje li okolnosti koje ukazuju na povredu odredbi ZSSI-a od Ministarstva mora, prometa i infrastrukture zatražilo podatke o tome je li Ministarstvo u 2018. ili 2019. g. dodijelilo proračunska sredstva Županijskoj lučkoj upravi Novi Vinodolski te ukoliko jest o kojem se iznosu radilo, na čiju inicijativu je iznos dodijeljen, iz kojeg razloga, jesu li iznosi dodjeljivani i drugim lukama te je li u postupku sudjelovao i dužnosnik i ako jest na koji način.

Na traženje Povjerenstva Ministarstvo je dopisom KLASA: 402-01/19-03/66, URBROJ: 530-03-19-2 od 10. lipnja 2019.g. odgovorilo kako je u 2019. godini dodijelilo sredstva Županijskoj lučkoj upravi Novi Vinodolski za Projekt „Dogradnja luke Povile -1. faza te da je istoj za navedeni Projekt dodijeljen je iznos od 8.000.000,00 kuna temeljem Odluke o dodjeli proračunskih sredstava namijenjenih za izgradnju, sanaciju i rekonstrukciju objekata podgradnje u lukama otvorenim za javni promet od županijskog i lokalnog značaja te modernizaciju, obnovu i izgradnju ribarske infrastrukture u 2019. godini. Nadalje, Ministarstvo navodi da je uputilo svim lučkim upravama Javni poziv za dostavu projektnih prijedloga za sufinanciranje izgradnje, sanacije i rekonstrukcije objekata podgradnje u 2019. godini namijenjenih za prihvat trajektnih, putničkih i ribarskih brodova u lukama otvorenim za javni promet od županijskog i lokalnog značaja te da su sredstva za navedenu namjenu osigurana u Državnom proračunu Republike Hrvatske za 2019. godinu i projekciji za 2020. i 2021. godinu, („Narodne novine“, broj 113/18), na poziciji Ministarstva mora, prometa i infrastrukture, aktivnosti A570219 - Izgradnja, sanacija i rekonstrukcija objekata podgradnje u lukama otvorenim za javni promet od županijskog i lokalnog značaja te modernizacija, obnova i izgradnja ribarske infrastrukture, Izvor 11, Funkcija 0452, Račun 3821 - Kapitalne donacije neprofitnim organizacijama i iznose 80.000.000,00 kuna. Nadalje, u dopisu Ministarstva navodi se da je cilj projekta „Dogradnja luke Povile -1. faza“ uspostaviti sigurnost plovidbe u luci s obzirom da je uslijed nevremena srušen lukobran čime je došlo do ugroze plovila na vezu u luci Povile, povećanje kapaciteta za privez brodica domaćeg stanovništva, kao i realizacija vezova za potrebe sportskih i drugih brodica te nautičare privremenog karaktera, povećanje sigurnosti svih korisnika luke, omogućavanje pristanka izletničkih i turističkih brodova, kao i eventualno kasnije linijskih brodova, izgradnja/sanacija privezišta za sigurniji vez plovila u lošim vremenskim uvjetima, povećanje sigurnosnih karakteristika luke i/ili pristupne obale, izgradnja/rekonstrukcija luke - komunalni dio. Nadalje, Ministarstvo navodi da je postojanje potrebe za dogradnjom lukobrana utvrdila Županijska lučka uprava Novi Vinodolski, a koju je, sukladno članku 75. Zakona o pomorskom dobru i morskim lukama („Narodne novine44 158/03, 100/04, 141/06, 38/09, 123/11 i 56/16), osnovala Županijska skupština Primorsko - goranske županije radi upravljanja, gradnje, korištenja i održavanja luka otvorenih za javni promet koje su od županijskog i lokanog značenja, luka Novi Vinodolski, Klenovica, Porto Teplo, Povile, Sokvica - Krmpotska i Muroskva. Navodi se i da je projekt izradilo trgovačko društvo Rijekaprojekt d.o.o. za projektiranje, nadzor i izvođenje za investitora Županijsku lučku upravu Novi Vinodolski, a da je građevinsku dozvolu (KLASA: UP/I-350-05/18-06/35, URBROJ: 2170/1-03-02/4-18-4 od dana 28. rujna 2018. godine) ishodila Županijska lučka uprava Novi Vinodolski zastupana po trgovačkom društvu Rijekaprojekt d.o.o.. Nadalje, a u odnosu na pitanje utvrđivanja potrebne veličine radova i potrebnih sredstava Ministarstvo navodi kako lukama otvorenim za javni promet županijskog i lokalnog značaja upravljaju županijske lučke uprave, koje su iste dužne graditi, koristiti i održavati, te da je u konkretnom slučaju uslijed nevremena srušen lukobran čime je došlo do ugroze plovila na vezu u luci Povile, a što je bio preduvjet za izradu projektnog zadatka i podnošenje zahtjeva za sufinanciranje izgradnje, sanacije i rekonstrukcije osnovne lučke podgradnje. Isto tako, navodi se i da sukladno Uredbi o uvjetima kojima moraju udovoljavati luke („Narodne novine“, broj 110/04) propisano da svaka luka mora imati lučki bazen koji prema svom položaju i veličinom omogućava siguran privez, sidrenje i manevriranje plovnih objekata, sigurno obavljanje trgovačkih operacija, ukrcaja i iskrcaja putnika i drugih djelatnosti koje se uobičajeno obavljaju obzirom na namjenu luke, objekte sigurnosti plovidbe, uredno održavanje dubina na morskom dijelu lučkog područja, mjestima za sidrenje, području manevriranja i pristajanja prema objavljenim podacima u pomorskim publikacijama, obalu, uređaje i opremu koji omogućuju siguran privez, pristajanje i sidrenje plovnih objekata, uređene i osvijetljene kopnene prilazne putove i radne površine za prekrcaj tereta, te za rad i kretanje osoblja, putnika i prometnih sredstava, prihvatna postrojenja sposobna za prihvat vrste i količine tekućeg i krutog otpada i ostataka tereta, obzirom na vrstu i veličinu plovnih objekata koji uobičajeno koriste luku, te obzirom na veličinu i zemljopisni položaj luke, a na način koji ne uzrokuje nepotrebno kašnjenje plovnih objekata, objavljen na oglasnoj ploči plan lokacija prihvatnih postrojenja s opisom vrste otpada i ostataka tereta s brodova koji se mogu prihvatiti, te uputom o načinu upotrebe prihvatnih postrojenja, listom ponuđenih operatera i usluga, opisom procedure za iskrcaj, te procedure za izvještavanje, osigurana sredstva i opremu za sprečavanje onečišćenja mora, te uklanjanje posljedica onečišćenja mora, te sredstva, opremu i obučeno osoblje za protupožarnu zaštitu u opsegu koji ovisi o namjeni luke/u opsegu utvrđenom posebnim propisima te da o svemu navedenome vodi brigu upravo lučka uprava, te vodeći računa o potrebama svih luka kojima upravlja te o potrebama svih korisnika istih luka, priprema projekte unaprijeđena i uređenja luka. Ministarstvo nadalje, ističe kako je sukladno svojim nadležnostima, Uprava pomorstva analizirala je sve pristigle zahtjeve, te je prilikom određivanja prioriteta dodjele sredstava pojedinačnim projektima polazila od sljedećih osnovnih pokazatelja i kriterija:

1. Unapređenje kvalitete javnog pomorskog prijevoza na povezivanju otoka s kopnom i otoka međusobno s ciljem stvaranja boljih uvjeta za život na otocima te stvaranje uvjeta i poticanje gospodarskog razvoja otoka.

2. građevine koje služe za redovito obavljanje pomorskog prometa u svrhu prihvata pomorskih linijskih putničkih brodova u svim vremenskim uvjetima i drugim posebnim okolnostima;

3. građevine koje doprinose poboljšanju korištenja svih oblika pomorskog prijevoza (produženje operativne obale radi prihvata brodova većeg kapaciteta, sigurniji prihvat i privez većih brodova, i si.);

4. građevine koje služe za prihvat ribarskih brodova (manipulativna obala za ukrcaj/iskraj ribarskih plovila);

5. građevine koje rješavaju pitanja nedostatka komunalnih vezova u pojedinim lukama;

6. povećanje sigurnosti plovidbe lučkog akvatorija - lukobrani, valobrani i si.;

7. otklanjanje nedostataka na postojećoj infrastrukturi (zapisnik ili drugi odgovarajući dokument nadležne lučke kapetanije iz kojeg je vidljiv stupanj oštećenja ili ugrožavanja sigurnosti obavljanja pomorskog prometa na građevini koja služi za prihvat brodova/trajekata).

8. Pripremljenost projekta tj. faza projekta koja se namjerava financirati iz sredstava Državnog proračuna Republike Hrvatske tj. veći stupanj gotovosti projektne dokumentacije i ishodovanih akata o dozvoli građenja.

Nadalje, Ministarstvo navodi i da su sredstva za dodjelu proračunskih sredstava za izgradnju, sanaciju i rekonstrukciju objekata podgradnje u lukama otvorenim za javni promet od županijskog i lokalnog značaja te modernizaciju, obnovu i izgradnju ribarske infrastrukture za 2019. godinu osigurana su u ukupnom iznosu od 80.000.000,00 kuna, te su ista temeljem Odluke o dodjeli proračunskih sredstava dodijeljena za 25 projekata iz nadležnosti 13 županijskih lučkih uprava i to;

1. Lučkoj upravi Rabac, za izvođenje radova na „Rekonstrukcija komunalnih vezova Trget“,

2. Županijskoj lučkoj upravi Crikvenica, za izvođenje radova na „Dogradnja luke otvorene za javni promet Selce",

3. Županijskoj lučkoj upravi Rab, za izvođenje radova na „Sanacija i rekonstrukcija luke Melag, I. faza “,

4. Županijskoj lučkoj upravi Rab, za izvođenje radova na „Dogradnja platoa sa dvije rampe u trajektnoj luci Mišnjak“,

5. Županijskoj lučkoj upravi Bakar-Kraljevica-Kostrena, za izvođenje radova na „ Izgradnja komunalnih vezova u luci Carovo

V

6. Županijskoj lučkoj upravi Novi Vinodolski za izvođenje radova na „Dogradnja luke Povile -1. faza ",

7. Lučkoj upravi Novalja, za izvođenje radova na „Sanaciji gata, pokosa prometnice na istočnoj obali i pokosa prometnice, šetnice i gatova na zapadnoj obali u Lunu, uvala Tovarnele

8. Lučkoj upravi Novalja, za izvođenje radova na „Uređenje obale za prihvat katamarana u luci Novalja",

9. Lučkoj upravi Senj, za izvođenje radova na „Izvanredno održavanje luke Senj - 1 etapa",

10. Lučkoj upravi Senj, za izvođenje radova na „Izvanredno održavanje luke Senj",

11. Lučkoj upravi Šibensko-kninske županije, za izvođenje radova na „Izgradnja luke otvorene za javni promet Šibenik - uvala Vmaža ",

12. Lučkoj upravi Šibensko-kninske županije, za izvođenje radova na „Izgradnja i rekonstrukcija luke otvorene za javni promet Prvić Šepurine“,

13. Lučkoj upravi Šibensko-kninske županije, za izvođenje radova na „Proširenje i uređenje obalnog pojaca Dolac u luci Šibenik",

14. Županijskoj lučkoj upravi Zadar, za izvođenje radova na „Sanacija luke Silba Žalić“,

15. Županijskoj lučkoj upravi Zadar, za izvođenje radova na „Sanacija luke Vinjeracf

16. Županijskoj lučkoj upravi Zadar, za izvođenje radova na „Rekonstrukcija obale u luci Jazine - faza IIP‘,

17. Županijskoj lučkoj upravi Zadar, za izvođenje radova na „Sanacija luke Mrljane - otok Pašman“,

18. Županijskoj lučkoj upravi Zadar, za izvođenje radova na „Sanacija luke Pakoštane“,

19. Lučkoj upravi Splitsko-dalmatinske županije, za izvođenje radova na „Uređenje glavnog lukobrana luke Sutivan“,

20. Lučkoj upravi Splitsko-dalmatinske županije, za izvođenje radova na „Proširenje obale na istočnoj strani luke Postira“,

21. Lučkoj upravi Splitsko-dalmatinske županije, za izvođenje radova na „Rekonstrukcija i izgradnja luke Kaštel Stari -1 faza“,

22. Županijskoj lučkoj upravi Korčula, za izvođenje radova na „Izgradnja nove operativne obale uz trajektni pristan Dominče

23. Županijskoj lučkoj upravi Vela Luka, za izvođenje radova na „Sanaciji dijela obale Kale- Plivalište u Veloj Luci

24. Lučkoj upravi Dubrovačko-neretvanske županije, za izvođenje radova na „Sanaciji jezgre i obrambenog kamenometa na lukobranu luke Prigradica

25. Lučkoj upravi Dubrovačko-neretvanske županije, za izvođenje radova na „Rekonstrukcija dijela luke otvorene za javni promet u Trpnju “ od kojih sljedeći projekti obuhvaćaju sanaciju/rekonstrukciju/izgradnju lukobrana:

1. Lučka uprava Splitsko-dalmatinske županije, iznos od 690.000,00 kuna za izvođenje radova na „Uređenje glavnog lukobrana luke Sutivan“. Planiranom izgradnjom povećat će se kapacitet prihvata plovila u luci te urediti dio urbane vizure luke i mjesta Sutivan.

2. Lučka uprava Novalja, iznos od 1.000.000,00 kuna (slovima: milijun kuna), za izvođenje radova na „Sanaciji gata, pokosa prometnice na istočnoj obali i pokosa prometnice, šetnice i gatova na zapadnoj obali u Lunu, uvala Tovarnele“. Cilj projekta je izgradnja privezišta za sigurniji vez plovila u lošim vremenskim uvjetima, povećanje sigurnosnih karakteristika luke i/ili pristupne obale, izgradnja/rekonstrukcija lukobrana za zaštitu građevina za prihvat brodova, izgradnja/rekonstrukcija pristupnih prometnica, te izgradnja/rekonstrukcija luke - komunalni dio.

3. Županijska lučka uprava Rab, iznos od 8.000.000,00 kuna za izvođenje radova na „Sanacija i rekonstrukcija luke Melag, I. faza". Planirani zahvat I. faze obuhvaća izgradnju primarnog zaštitnog lukobrana dužine cca. 120 metara i širine 5-8 metara čime će se osigurati zaštita preostalog dijela luke od utjecaja vjetrova i valova te će se osigurati veći broj vezova za domicile. Isto tako, dio lukobrana namijenjen je kao operativni dio obale čime će se omogućiti pristajanje i većih plovila koji obavljaju gospodarsku djelatnost.

4. Županijska lučka uprava Rab, iznos od 6.500.000,00 kuna za izvođenje radova na „Dogradnja platoa sa dvije rampe u trajektnoj luci Mišnjak". Planirani zahvat odnosi se na sanaciju postojećeg lukobrana, čime će se omogućiti sigurniji maritimni uvjeti plovidbe trajekata u svim vremenskim uvjetima što je izrazito važno za održavanje trajekte linije.

5. Županijska lučka uprava Novi Vinodolski, iznos od 8.000.000,00 kuna za izvođenje radova na „Dogradnja luke Povile -1. faza “. Cilj projekta je povećanje kapaciteta za privez brodica domaćeg stanovništva, kao i realizacija vezova za potrebe sportskih i drugih brodica te nautičare privremenog karaktera, povećanje sigurnosti svih korisnika luke, omogućavanje pristanka izletničkih i turističkih brodova, kao i eventualno kasnije linijskih brodova, izgradnja/sanacija privezišta za sigurniji vez plovila u lošim vremenskim uvjetima, povećanje sigurnosnih karakteristika luke i/ili pristupne obale, izgradnja/rekonstrukcija luke - komunalni dio.

6. Lučka uprava Šibensko-kninske županije, iznos od 4.000.000,00 kuna za izvođenje radova na „Izgradnja i rekonstrukcija luke otvorene za javni promet Prvić Šepurine“. Projekt predviđa rekonstrukciju postojećeg gata i izgradnju novog lukobrana sa školjerom u dužini od oko 170m, te operativnu obalu sa unutarnjim dijelom gata u dužini od oko 220m. Cilj projekta je izgradnja/sanacija privezišta za sigurniji vez plovila u lošim vremenskim uvjetima, povećanje sigurnosti luke, te izgradnja/rekonstrukcija lukobrana za zaštitu građevina za prihvat brodova.

7. Županijska lučka uprava Zadar, iznos od 2.000.000,00 kuna za izvođenje radova na „Sanacija luke Vinjerac“. Cilj projekta je osigurati nesmetano i sigurno korištenje luke i svih njenih dijelova te povećanje sigurnosti unutar same luke od utjecaja morskih valova. Predmet projekta je sanacija obalnih konstrukcija mola i lukobrana u luci Vinjerac.

8. Županijska lučka uprava Zadar, iznos od 1.500.000,00 kuna za izvođenje radova na „Sanacija luke Mrljane - otok Pašman^. Cilj projekta je sanacija postojećeg lukobrana i obalnih zidova gdje se privezuju manji brodovi i ribarski brodovi domicilnog stanovništva koji su u jako lošem stanju te je iste potrebno dovesti u stanje pune sigurnosti i mehaničke stabilnosti, a koja je sada ugrožena.

9. Županijskoj lučkoj upravi Zadar, u iznosu od 500.000,00 kuna za izvođenje radova na „Sanacija luke Pakoštane“. Cilj projekta je sanacija postojećeg lukobrana i dijela rive koji su u funkciji prihvata i priveza većih brodica i brodova i zaštita luke od valova.

10. Lučka uprava Splitsko-dalmatinske županije, iznos od 5.000.000,00 kuna za izvođenje radova na „Rekonstrukcija i izgradnja luke Kaštel Stari - 1 faza“. Planiranom izgradnjom povećat će se kapacitet prihvata plovila u luci te urediti dio urbane vizure luke i grada Kaštela. Rekonstrukcijom se planira proširenje i dogradnja postojeće operativne obale sa gatovima u akvatoriju luke, te izgradnja novog lukobrana dužine 200m i sekundarnog lukobrana dužine 40m.

11. Lučka uprava Dubrovačko-neretvanske županije, iznos od 4.500.000,00 kuna za izvođenje radova na „Sanaciji jezgre i obrambenog kamenometa na lukobranu luke Prigradica Cilj projekta je sanacija jezgre temeljnog nasipa na kojem je izgrađen lukobran.

Nadalje, Ministarstvo ističe kako sukladno članku 39. Zakona o sustavu držane uprave (150/11, 12/13, 93/16, 104/16) ministar predstavlja ministarstvo i upravlja njegovim radom, a osobito provodi utvrđenu politiku Vlade, donosi provedbene propise kad je na to izrijekom zakonom ovlašten, brine o zakonitom i pravodobnom izvršavanju zakona i drugih propisa te u pitanjima od zajedničkog interesa osigurava suradnju ministarstva s državnim tijelima, jedinicama lokalne i područne (regionalne) samouprave, pravnim osobama koje imaju javne ovlasti te drugim pravnim osobama, prema državnim službenicima i namještenicima poduzima mjere utvrđene zakonom i drugim propisima u slučaju povrede službene dužnosti. Nadalje, da ministar ima i druge obveze i ovlasti utvrđene posebnim zakonom. Sukladno članku 73. stavku 1. istoga Zakona čelnici tijela državne uprave odlučuju o korištenju novčanih sredstava, fonda opreme, o pribavljanju i prodaji pokretnih stvari opreme, o prenošenju prava korištenja, o rashodovanju, prodaji, o davanju ili uzimanju na poslugu ili u zakup tih stvari, do visine vrijednosti koju odredi Vlada. Stoga, Ministarstvo navodi kako iz navedenoga slijedi da je Javni poziv za dostavu projektnih prijedloga za sufinanciranje izgradnje, sanacije i rekonstrukcije objekata podgradnje u 2019. godini namijenjenih za prihvat trajektnih, putničkih i ribarskih brodova u lukama otvorenim za javni promet od županijskog i lokalnog značaja i Odluku o dodjeli proračunskih sredstava namijenjenih za izgradnju, sanaciju i rekonstrukciju objekata podgradnje u lukama otvorenim za javni promet od županijskog i lokalnog značaja te modernizaciju, obnovu i izgradnju ribarske infrastrukture u 2019. godini, potpisao ministar, kao čelnik tijela i Zakonom ovlaštena osoba za isto te da također isti potpisuje Sporazume i Ugovore s županijskim lučkim upravama potpisuje kao čelnik ovog Ministarstva. Navodi se i da je pristigle projektne prijedloge, kako je već navedeno razmatrala je Uprava pomorstva, sukladno svojim nadležnostima te izradila prijedlog gore navedene Odluke. U privitku dopisa Ministarstvo je dostavilo Javni poziv za dostavu projektnih prijedloga za Sufinanciranje izgradnje, sanacije i rekonstrukcije objekata podgradnje u 2019.g., preslike svih zaprimljenih zahtjeva za sufinanciranje te Odluku o dodijeli proračunskih sredstava namijenjenih za izgradnju, sanaciju i rekonstrukciju objekata podgradnje u 2019.g.

Iz dostavljene dokumentacije Povjerenstvo je utvrdilo kako je Javni poziv upućen svim Županijskim lučkim upravama i Lučkim upravama na području Republike Hrvatske te da je navedeni poziv potpisan od strane ministra Olega Butkovića. Isto tako, u navedenom pozivu jasno su navedeni uvjeti za dodjelu sredstava kao i kriteriji odabira. Nadalje iz dostavljene dokumentacije razvidno je da je dana 11. veljače 2019.g. donesena Odluka o dodjeli proračunskih sredstava namijenjenih za izgradnju, sanaciju i rekonstrukciju objekata podgradnje u lukama otvorenim za javni promet od županijskog i lokalnog značaja te modernizaciju, obnovu i izgradnju ribarske infrastrukture u 2019.g. KLASA: 421-04/18-04/1, URBROJ: 530-03-2-2-1-19-29 kojom je 25 Lučkih uprava izabrano za sufinanciranje, među kojima i Županijska lučka uprava Novi Vinodolski, u iznosu od 8 milijuna kuna za izvođenje radova na „Dogradnja luka Povile-I. faza“.

Nadalje, Povjerenstvo je dana 5. listopada 2020.g. od Ministarstva mora, prometa i infrastrukture zatražilo daljnje podatke kod kojih projekata kojima su dodijeljena sredstva, osim luke Povile, su sredstva dana s namjerom da se uz izgradnju lukobrana proširi i postojeća luka te je pozvalo Ministarstvo na dostavu pojedinačnih ugovora sklopljenih s lučkim upravama kojima su u navedenom pozivu dodijeljena sredstva.

Isto tako, Povjerenstvo je od Županijske lučke uprave Novi Vinodolski zatražilo podatke na čiju inicijativu ili prijedlog je utvrđena potreba za dogradnjom luke i lukobrana te po kojim kriterijima.

Ministarstvo mora, prometa i infrastrukture odgovorilo je navodeći da je u cilju pojašnjenja i lakšeg razumijevanja potrebno objasniti osnovne pojmove vezane za luke otvorene za javni promet sukladno Zakonu o pomorskom dobru i morskim lukama, pa je tako luka otvorena za javni promet morska luka koju, pod jednakim uvjetima, može upotrebljavati svaka fizička i pravna osoba sukladno njenoj namjeni i u granicama raspoloživih kapaciteta, lučko područje luke jest područje morske luke, koje obuhvaća jedan ili više morskih i kopnenih prostora (lučki bazen), koje se koristi za obavljanje lučkih djelatnosti, a kojim upravlja lučka uprava, odnosno ovlaštenik koncesije, a granica lučkog područja je granica pomorskog dobra, Županijska skupština utvrđuje lučko područje za sve luke otvorene za javni promet županijskog i lokalnog značaja na svom području, u skladu s prostornim planom i uz suglasnost Vlade Republike Hrvatske, Lučka uprava dužna je predložiti promjenu akta o lučkom području ako to zahtijevaju razvojni, gospodarski, administrativni ili drugi razlozi, a lučko područje luka otvorenih za javni promet županijskog i lokalnog značaja obuhvaća područje namijenjeno za obavljanje linijskog prometa, komunalni vez, nautički vez za nautička plovila, ribarski vez i privezišta. Nadalje, Ministarstvo navodi kako je površina luke, to jest obuhvat lučkog područja kojim upravlja pojedina lučka uprava određen prostornim planom, dok se izgradnjom lukobrana povećava sigurnost luke, povećava se iskoristivost postojeće luke u pogledu povećanja broja komunalnih vezova, produženje operativne obale radi prihvata brodova većeg kapaciteta, sigurniji prihvat i pri vez većih brodova i slično. Isto tako, Ministarstvo ističe kako sredstva za luku Povile nisu dana s namjerom da se proširi postojeća luka već je cilj predmetnog projekta bilo uspostaviti sigurnost plovidbe u luci s obzirom da je uslijed nevremena srušen lukobran čime je došlo do ugroze plovila na vezu u luci Povile, povećanje kapaciteta za pri vez brodica domaćeg stanovništva, kao i realizacija vezova za potrebe sportskih i drugih brodica te nautičare privremenog karaktera, povećanje sigurnosti svih korisnika luke, omogućavanje pristanka izletničkih i turističkih brodova, kao i eventualno kasnije linijskih brodova, izgradnja/sanacija privezišta za sigurniji vez plovila u lošim vremenskim uvjetima, povećanje sigurnosnih karakteristika luke i/ili pristupne obale, izgradnja/rekonstrukcija luke - komunalni dio. U prilogu očitovanja Ministarstvo je dostavilo sve Ugovore kao i Dodatke Ugovorima koji su potpisani u 2019. godini sa županijskim lučkim upravama.

Uvidom u dostavljene pojedinačne ugovore Povjerenstvo je utvrdilo da je Ugovor broj 15-POM/2019 između Ministarstva mora, prometa i infrastrukture i Županijske lučke uprave Novi Vinodolski sklopljen 1. ožujka 2019.g. Temeljem navedenog ugovora za dogradnju luke Povile- I. faza, a koja se odnosi na dogradnju lukobrana i obale lučkoj upravi dodijeljeno 8 milijuna kuna. Ugovor je u ime Županijske lučke uprave Novi Vinodolski potpisao ravnatelj iste, a u ime Ministarstva ministar Oleg Butković. Navedeni ugovor ima tri dodataka ugovoru. Posljednjim, trećim dodatkom ugovora sklopljenim 31. prosinca 2019.g. Županijskoj lučkoj upravi dodijeljeno je umjesto 8 milijuna kuna, 8.900.000,00 kuna. Navedeni dodatak potpisali su ravnatelj iste, a u ime Ministarstva ministar Oleg Butković. Uvidom u preostale Ugovore Povjerenstvo je utvrdilo kako je iznos od 8.300.000,00 kuna dodijeljen Županijskoj lučkoj upravi Rab za dogradnju platoa za dvije rampe u trajektnoj luci Mišnjak te 9.000.000,00 kuna Lučkoj upravi Šibensko-kninske županije za izgradnju luke otvorene za javni promet Šibenik- uvala Vrnaža.

Županijska lučka uprava Novi Vinodolski je odgovorila na traženje Povjerenstva dopisom KLASA: 711-01/20-01/01, URBROJ: 2170/02-20-20-2 od 14. listopada 2020.g navodeći da je Ministarstvo dodijelilo ŽLU Novi Vinodolski proračunska sredstva u 2019. i 2020.g. za izgradnju lukobrana u luci Povile (izgradnja je temeljem sklopljenog Okvirnog sporazuma sa izvođačem trajala dvije godine). Nadalje, navodi se da je u 2019. g. dodijeljeno ukupno 8.844.035,00 kn a u 2020,g. odobreno je 9.000.000,00 kn, stari lukobran je uslijed jakog juga bio srušen, kako je luka ostala u potpunosti nezaštićena pristupilo se projektiranju novog lukobrana koji bi zaštitio luku i omogućio privez većih brodova kao i zaštitu postojećeg akvatorija, da se u luci se nije moglo ostati preko zime zbog olujnog juga i bure a isto tako nisu se mogli privezivati veći brodovi zbog nedostatka operativne obale, tako da u luci nije bilo moguće privezati brodice i brodove u tranzitu, izgradnjom lukobrana dobilo se je više vezova za stalni i sezonski privez kao i operativna obala za privez brodova uz daleko veću sigurnost svih korisnika luke. Nadalje, navodi se da je projekt lukobrana izradila je tvrtka Rijekaprojekt uzimajući u obzir veličinu lučkog područja, procjena troškova izgradnje sastavni je dio projekta koji se dostavlja u prilogu dopisa. Nadalje, navodi se da je ZLU Novi Vinodolski projekt izgradnje lukobrana prijavila na Natječaje koje je objavilo Ministarstvo u siječnju 2019.g. odnosno siječnju 2020.g. te da je uvjete i kriterije za dodjelu sredstava propisalo je Ministarstvo u objavljenim pozivima za dostavu i prijavu projekata, konačnu odluku o dodjeli sredstava donijelo Ministarstvo.

Povjerenstvo je uvidom u sve dostavljene podatke i dokumentaciju utvrdilo kako je Županijska lučka uprava Novi Vinodolski prijavila projekt izgradnje lukobrana na natječaj na koji je Ministarstvo putem javnog poziva pozvalo sve Lučke uprave u Republici Hrvatskoj. Uvjeti i kriteriji natječaja kao i prioriteti prilikom obrade pristiglih zahtjeva obrađeni su od strane Uprave za pomorstvo u kojoj nije sudjelovao dužnosnik Oleg butković, već je isti sukladno svojim zakonskim ovlastima donio odluku o dodijeli proračunskih sredstava namijenjenih za izgradnju, sanaciju i rekonstrukciju objekata podgradnje u 2019.g. kao i potpisao pojedinačne Ugovore s Lučkim upravama.

Povjerenstvo pritom ističe kako se od svih dužnosnika, a posebice onih koji obnašaju visoke dužnosti očekuje dodatna razina transparentnosti prilikom donošenja odluka s ciljem otklanjanja dojma pogodovanja određenim interesno povezanim osobama. Stoga, se u svim situacijama potencijalnog sukoba interesa dužnosnika kao i situacijama u kojima je potrebno otkloniti svaku sumnju da je dužnosnik svoju dužnost i ovlasti koristio za probitak povezane osobe, od istoga očekuje da se izuzme od postupka sudjelovanja u provedbi natječaja u kojem sudjeluje ili se odlučuje o pravima njemu povezane osobe, odnosno da navedenu povezanost deklarira a svoje ovlasti u navedenom postupku delegira na drugu osobu.

Međutim, Povjerenstvo ističe kako u konkretnom slučaju činjenica da dužnosnikovi roditelji imaju u zakupu restoran na obali na kojoj se provodi projekt izgradnje lukobrana čije financiranje je omogućilo Ministarstvo mora, prometa i infrastrukture u kojem dužnosnik obnaša dužnost ministra samo po sebi ne upućuje na eventualnu pristranost dužnosnika. Naime, dužnosnik nije dodijelio sredstva poslovnom subjektu njegovih roditelja niti je svojom odlukom na bilo koji način utjecao na stvaranje određenih prava za iste. Štoviše, roditelji dužnosnika niti ne posjeduju objekt koji se nalazi u neposrednoj blizini luke, već se nalaze u zakupu istog.

Slijedom navedenog, Povjerenstvo je utvrdilo kako dužnosnik donošenjem Odluke o dodijeli proračunskih sredstava namijenjenih za izgradnju, sanaciju i rekonstrukciju objekata podgradnje u 2019.g. kao i potpisivanjem Ugovora sa Županijskom lučkom upravom Novi Vinodolski nije povrijedio odredbe ZSSI-a.

slijedom svega navedenog, Povjerenstvo je donijelo odluku kao što je to navedeno u izreci ovog akta.

PREDSJEDNICA POVJERENSTVA

Nataša Novaković, dipl.iur

Dostaviti:

1. Dužnosnik Oleg Butković, elektronička dostava
2. Objava na internetskoj stranici Povjerenstva
3. Pismohrana